14/06/2018 | Administración LocalMunicipal
Laxe
Corrección de erros na aprobación das bases e convocatoria de selección para a contratación laboral temoral dun/ha técnico/a de turismo, para o Concello de Laxe, durante o ano 2018

RESOLUCIÓN DA ALCALDÍA Asunto: Corrección de erros na aprobación das bases e convocatoria de selección para a contratación laboral temporal dun/ha técnico/a para a Concellería Delegada de Comercio, Hostalería e Turismo do Concello de Laxe durante o ano 2018. Expediente adm. núm.: 254/18 Expediente número: 2018/G003/000455 ANTECEDENTES No BOP da provincia da Coruña núm.99 do luns 28 de maio de 2018 publicáronse as bases para a contratación laboral temporal dun/dunha técnico/a de turismo para a Concellería Delegada de Comercio, Hostalería e Turismo do Concello de Laxe durante o ano 2018. As referidas bases foron aprobadas por decreto da alcaldía núm.394/2018 de 21/05/2018, e advertiuse un erro na base DÉCIMA.–PRESENTACIÓN DE DOCUMENTACIÓN coa inclusión do punto “h) Certificado conforme consta inscrito/a como demandante de emprego no Servizo Público de Emprego de Galicia, tal e como consta na base 3.ª.” O artigo 109.2 da Lei 39/2015, do 1 de outubro, do procedemento administrativo común das Administracións Públicas, establece que as Administracións Públicas poderán rectificar en calquera momento, de oficio o por instancia das persoas interesadas, os erros materiais, de feito ou aritméticos existentes nos seus actos. Esta Alcaldía, en virtude das atribucións concedidas polo artigo 21.1 da Lei 7/1985 de bases de réxime local RESOLVO: Primeiro. –Modificar as Bases para a contratación laboral temporal dun/dunha técnico/a de turismo para a Concellería Delegada de Comercio, Hostalería e Turismo do Concello de Laxe durante o ano 2018, eliminando da base Décima.–Presentación de documentación o punto “h) Certificado conforme consta inscrito/a como demandante de emprego no Servizo Público de Emprego de Galicia, tal e como consta na base 3.ª.” A base DÉCIMA.–PRESENTACIÓN DE DOCUMENTACIÓN quedaría redactada da seguinte maneira: “No prazo de cinco días naturais seguintes á data de publicación do resultado da selección, os aspirantes seleccionados deberá xustificar que reúnen os requisitos esixidos na Base 3.ª desta convocatoria, presentando os documentos que non foran presentados xunto coa solicitude para participar neste proceso selectivo, é dicir: a) Fotocopia compulsada do documento nacional de identidade. b) Fotocopia compulsada do número de afiliación á Seguridade Social. c) Fotocopia compulsada do título, ou ben xustificante de ter cumpridos tódolos requisitos para a expedición do mesmo. Se estes documentos estiveran expedidos despois da data de terminación do prazo de presentación de instancias, deberá xustifica-la data en que se finalizaron os correspondentes estudios. d) Certificado/informe médico de non padecer enfermidade ou eiva física que impida o normal desenvolvemento das funcións correspondentes. e) Declaración xurada de non ter sido separado, mediante expediente disciplinario, do servizo de ningunha Administración Pública nin atoparse inhabilitado para o exercicio das funcións públicas por sentencia firme. f) Declaración xurada de non estar incurso en ningunha das causas de incapacidade específica conforme á normativa vixente. g) Declaración xurada de non incorrer en ningún dos supostos de incompatibilidade establecidos na lexislación sobre a materia. h) Os aspirantes que fixeron valer a súa condición de persoas con minusvalía, deberán acreditar tal condición e así mesmo a súa compatibilidade co desenvolvemento das tarefas e funcións correspondentes á praza, mediante certificación expedida polo Organismo competente na materia.2.–Se dentro do prazo indicado, salvo casos de forza maior, os aspirantes propostos non presentaran a súa documentación ou non acreditaran reunir os requisitos esixidos, non se poderá proceder ao seu nomeamento, quedando anuladas tódalas súas actuacións, sen prexuízo das responsabilidades en que puidera ter incorrido por falsidade na instancia ou na documentación presentada para tomar neste proceso selectivo. Neste caso, a proposta considerase feita a prol do aspirante que, segundo á orde de puntuación obtida, teñan cabida no número de postos convocados; como consecuencia da citada anulación.” Terceiro. –Remitir esta corrección de erros nas bases ao Boletín Oficial da Provincia da Coruña para a súa publicación. Mándaa e asínao en Laxe, o 7 de xuño de 2018. O alcalde A secretario-interventora Marco Tulio Martinez de Murga Hadzhieva